Komission asetus (EY) N:o 2389/94, annettu 30 päivänä syyskuuta 1994, neuvoston asetuksella (EY) N:o 774/94 säädetyn siipikarjanliha-alan tuontijärjestelmän soveltamista koskevista yksityiskohtaisista säännöistä annetun asetuksen (ETY) N:o 1431/94 muuttamisesta



Virallinen lehti nro L 255 , 01/10/1994 s. 0104 - 0105

Suomenk. erityispainos Alue 2 Nide 13 s. 0041

Ruotsink. erityispainos Alue 2 Nide 13 s. 0041



KOMISSION ASETUS (EY) N:o 2389/94, annettu 30 päivänä syyskuuta 1994, neuvoston asetuksella (EY) N:o 774/94 säädetyn siipikarjanliha-alan tuontijärjestelmän soveltamista koskevista yksityiskohtaisista säännöistä annetun asetuksen (ETY) N:o 1431/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen korkealaatuisten naudanlihaa, sianlihaa, siipikarjanlihaa, vehnää sekä vehnän ja rukiin sekaviljaa ja leseitä, lesejauhoja ja muita jätetuotteita koskevien yhteisön tariffikiintiöiden avaamisesta ja hallinnosta 29 päivänä maaliskuuta 1994 annetun neuvoston asetuksen (EY) N:o 774/94(1) ja erityisesti sen 7 artiklan, ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(2), sellaisena kuin se on viimeksi muutettuna komission asetuksella (ETY) N:o 1574/93(3), ja erityisesti sen 15 artiklan, sekä katsoo, että komission asetuksessa (EY) N:o 1431/94(4) vahvistetaan asetuksella (EY) N:o 774/94 säädetyn siipikarjanliha-alan tuontijärjestelmän soveltamista koskevat yksityiskohtaiset säännöt, keinottelun estämiseksi on tarpeen muuttaa tähän järjestelmään pääsyn edellytyksiä, saadun kokemuksen perusteella on tarpeen kiintiöiden käyttöön ottamiseksi kunkin kauden alusta alkaen nykyisen kunkin kauden ensimmäisen kuukauden lopun sijasta aikaistaa todistushakemusten jättökautta kuukaudella, on tarpeen tuntea asetuksen (EY) N:o 1431/94 mukaan tuotavien tuotteiden alkuperä, nämä säännökset olisi pantava täytäntöön mahdollisimman pian joskaan tiettyjä toimenpiteitä ei voida soveltaa välittömästi ja tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1431/94 seuraavasti: 1. Korvataan 3 artiklan a kohta seuraavasti: "a) tuontitodistuksen hakijan on oltava luonnollinen henkilö tai oikeushenkilö, joka hakemuksenjättöhetkellä kykenee osoittamaan jäsenvaltioiden toimivaltaisia viranomaisia tyydyttävällä tavalla tuoneensa tai vieneensä todistushakemusten kumpanakin jättövuotta edeltävänä kahtena kalenterivuotena vähintään 25 tonnia (tuotepaino) CN-koodeihin 0207, 1602 31 ja 1602 39 kuuluvia tuotteita. Kuitenkaan lopulliselle kuluttajalle tuotteitaan myyvä vähittäiskauppias tai ravintolanpitäjä ei voi käyttää hyväkseen tätä järjestelmää;" 2. Korvataan 4 artiklan 1 kohdan ensimmäinen alakohta seuraavasti: "1 Todistushakemus voidaan tehdä ainoastaan kutakin 2 artiklassa määriteltyä kautta edeltävän kuukauden kymmenen ensimmäisen päivän kuluessa." 3. Korvataan liite III tämän asetuksen liitteellä. 2 artikla Tämä asetus tulee voimaan 1 päivänä lokakuuta 1994. Kuitenkin 1 artiklan 2 kohtaa sovelletaan 1 päivästä maaliskuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä syyskuuta 1994. Komission puolesta René STEICHEN Komission jäsen (1) EYVL N:o L 91, 8.4.1994, s. 1 (2) EYVL N:o L 282, 1.11.1975, s. 77 (3) EYVL N:o L 152, 24.6.1993, s. 1 (4) EYVL N:o L 156, 23.6.1994, s. 9 LIITE "LIITE III Asetuksen (EY) N:o 1431/94 soveltaminen >KAAVION ALKU> EUROOPAN YHTEISÖJEN KOMISSIOPO VI/O/3 - Siipikarjanliha-ala >KAAVION LOOPU> "